text:
Yesu Kristu
Yesu Kristu
Yesu (8–2 BC/BCE to 29–36 AD/CE)[1], amene amatchulidwanso kuti Yesu wa ku Nazareti, ndi mzati wa chi Khristu. Iye amatchulidwanso ndi dzina loti Yesu Khristu, lomwe linachokela potanthauzila ku Chizungu dzina lake la chi Helene Iēsous, lomwenso linachokela pophatikiza dzina la chi Yuda Yehoshua, lomwe limatanthauza kuyi "Yehova ndiye Chipulumutso", pomwe Khristu ndi mutu wochokera ku chi Helene Christós, kutanthauza "Wodzodzedwa", ndipo limafanana ndi liu la chi Yuda "Mesiya" [1]
Zambiri zokhudza moyo wa Yesu ndi ziphunzitso zake zinachokela ku ma bukhu a uthenga wa bwino a mu Chipangano cha Tsopano a Mateyu, Maliko, Luka ndi Yohane. Akachenjede pa nkhani za mbiri ndi baibulo amagwirizana kuti Yesu anali mu Yuda wa ku Galile, ankadziwika kuti ndi mphuzitsi andi mchilitsi, anabatizidwa ndi Yohane mmbatizi, anapachikidwa ku Yelusalemu malinga ndi chigamulo cha mtsogoleri wa chi Roma Pilato pa mlandu wogalamukira boma la chi Roma.[2][3] A kachenjede ena ochepa amakayikira umoyo wa Yesu mu mburi ya dziko la pansi, ndipo ena amanena kuti Yesu Khristu ndi nthano chabe.[4]
A Khristu amakhulupilira kuti Yesu ndi Mpulumutsi ndipo kubwera kwake kunanenedwa mu Chipangano cha Kale ndipo amakhulupilira kuti anauka kwa akufa. A Khristu ambiri amakhulupiliranso kuti Yesu ndi Mulungu amene anabwera kuzapeleka chipulumutso ndi kuyanjanitsanso munthu ndi Mulungu. A Khristu amene sakhulupilira zoti Mulungu ndi m'modzi mwa atatu amatanthauzira mosiyana siyana za uMulungu wake (onani m'musimu). Zikhulupiriro zina za chi Khristu ndi zakuti anabadwa kwa mzimayi, anachita zozizwa ali pa dziko la pansi, anakwanilitsa zomwe zinaneneredwa mu Chipangano cha Kale, anakwela kumwamba ndipo adzabweranso kudzatenga oyera mtima.
Ku chi Silamu, Yesu, (Arabic: عيسى,kutanthauza kwake Isa) amatengedwa kuti ndi m'neneri wokondedwa was Mulungu, amene anabweretsa mau a Mulungu, wochita zozizwa ndiponso kuti ndi Mpulumutsi. Asilamu koma sabvomerezana ndi chikhulupiliro cha Akhristu chakuti Yesu anapachikidwa pa mtanda, ndi kutinso ndi Mulungu. Asilamu amakhulupilira kuti kukhomeleredwa pa mtanda kwa Yesu ndi masomphenya chabe koma Yesuyo anakweradi ku mwamba ndi thupi lake. Asilamu ambiri amakhulupiliranso kuti Yesu adzabweranso ndi Mahdi dziko likadzadzala ndi uchimo ndi kusowa chilungamo pa nthawi ya kubwera kwa woyipayo wa ku Chisilamu Dajjal.
Mbiri[edit | edit source]
Nkhani ya kubadwa kwa Yesu imalongosoledwa bwino mu Uthenga wa bwino wa Mateyo(lomwe limafanizidwa kuti linalembedwa pakati pa 65 ndi 90 AD/CE)[5] ndi bukhu la Luka lomwe limafanizidwa kuti linalembedwa pakati pa 65 ndi 100 AD/CE)[6]. Anthu ozama pa za maphunziro amapanga mtsutso pa dongosolo la m'mene Yesu anabadwira, ndipo ochepa ndi amene amanena kuti amadziwa zaka zomwe Yesu anabadwa ndi kumwalila.
Nkhani ya kubwadwa ka Yesu mu Chipangano cha Tsopano m'mabukhu a Mateyu ndi Luka sanena tsiku kapena nyengo imene Yesu anabadwa. Mu Chikhristu cha ku azungu, 25 December ndi tsiku lomwe amakumbukira kubadwa ka Yesu. Tsikuli linayamba kugwiritsidwa ntchito cha m'ma 330 AD pakati pa Akhristu a chi Roma. Asanayambe kutero, ndiponso mpaka masiku ano mu Chikhristu cha mayiko a kumadzulo, kubadwa kwa Yesu kumakumbukulidwa pa 6 January ngati mbali ya phwando la Theophany [7], lomwe limadziwikanso ndi kuti Epiphany, lomwe ndi phwando losangalala kubwela pa dziko la pansi kwa Mulungu, konwe ena amatchula kuti ndi tsiku la chikhumi ndi chiwili (Twelfth day)lomwe linali tsiku lomwe anzeru a kum'mawa anakaona Yesu. Tsikulinso amakumbukira kubatizidwa kwa Yesu ndi Yohane m'mbatizi mu mtsinje wa Yorodani ndiponso zina zomwe zinachitika pa moyo wa Yesu. Akachenjede ena amati zomwe analemba Luka pa zimene abusa a nkhosa pa nthawi ya kubadwa kwa Yesu zimasonyeza kuti Yesu anabadwa kumapeto kwa nthawi yozizira kapena nthawi yotentha. [8]. Akachenjedewanso amaganizira kuti tsiku lokumbukira kubadwa kwa Yesu linasinthidwa ndi mpingo wa Chikatolika poyesa kusiyitsa chisangalalo cha anthu a chi Roma cha Saturnalia (lomwe lili tsiku lmwe ankhasangalala kubadwa kwa mulungu wawo wa dzuwa, Sol Ivictus
Mu chaka cha mazana awiri, makumi anayi ndi mphambu zisanu ndi ziwiri (248) pa Nthawi ya Daoklishani (yomwe Daocletian analanda ufumu wa chi Roma) Dionysius Exiguus anayesetsa kuwerenga molondola zaka zomwe zinapita chibadwireni Yesu ndipo anawelenga kuti panadutsa zaka mazana anasu ndi chiwiri ndi makumu asanu ndi atatu (753) chikhazikutsireni mzinda wa Rome. Iyeyo anakhazikitsa kuti tsiku la kubadwa ka Yesu linali pa 25 December 1ACN (kutanthauza kuti zaka za kumbuyo Yesu asanabadwe) ndipo anatchila chaka chitsatiracho 1 AD- ndipo chomwecho ankhazikitsa dongosolo lowerenga zaka kuchokera pa chaka chomwe Yesu anabwadwa: AD (amene amatanthauza Chaka cha Mulungu). DOngosololi linapangidwa mu chaka cha mazana asanu, makumi atatu ndi awiri (532), ndipo patapita zaka pafupi fipi mazana awiri anthu anavomereza kuti likhale dongosolo lomwe maiko onse azigwiritsa ntchito.
Ndi povuta kunena tsiku leni leni lomwe Yesu anabadwa chifukwa zolembalemba zina zokhudza nkhaniyi zinasowa kapena kuonongeka ndiponso zaka 1900 zinadutsa chilembedwereni mau a mu uthenga wa bwino, koma chifukwa cha kadamsana amene anachitiza zaka zana kuchokera pamene yesu anabadwa, olemba mbiri Josephus analemba kuti zimenezi zinachitika patatsala nthawi pang'ono kuti Herodi, amene amatchulidwa mu bukhu la Mateyu, amwalire, ndiponso amatchula kuti malinga ndi mbiri, Yesu anabadwa chaka cha 3BC chisanakwane.
Uthenga wa bwino wa Luka ndi Mateyu umanena kuti Yesu anabadwa pa nthawi yomwe Herodi anali mfumu. Luka amenenanso kuti Yesu anabadwa pa nthawi ya Gavanala Quirinius ndipo inali nthawi ya kalembera wa magawo onse a chi Roma ku Siriya ndi Yudeya. Josephus amati izi zinachitika 5AD/CE (zomwe Luka amanena mu Machitidwe 5:37), patapita nthawi chimwalilireni Herodi mu 4BC. Choncho, kutsutsana kumakhala pa nkhani yofufuza ngati zomwe zinalembedwa zingagwirizane ndi kulamulila kwa kale kwa Quirinius ku Siriya, ndi kalembera wina amene akanakhala kuti anachitikapo, ndi kuona kuti kulongosola kolakwika ndi kuti. [9]
Tsiku la kubadwa ka Yesu nso silimadziwika bwino bwino. Uthenga wa Bwino wa Yohane umalongosola kuti kupachikidwa kwake kunali nthawi ya Pasaka yomwe imachitika tsiku la khumi ndi chinayi la mwezi wa Nisan ku chi Yuda, pomwe mabukhu a uthenga wa bwino (kupatula Marko 14:2) amati nkhomaliro yotsilizaya Yesu ndi Pasaka zinachitika pa tsiku la khumi ndi chisani mwezi wa Nisan; koma akachenjede ena amati mabukhu enawo amagwirizana ndi zolembedwa mu bukhu la Yohane. [10] A Yudanso ankatsatila kalendala ya dzuwa ndi mwezi, yomwe imawelenga masiku malinga ndi kusintha kwa mwezi, imene imabvuta powelenga pongwiritsa ntchito [kalendala] ya dzuwa. Bukhu la a John P. Meier's A Marginal Jew lomwe limaunika masiku a utsogoleri wa Pilato ndi masiku a Pasaka limanena kuti Yesu anakhomeleredwa pa mtanda pa 7 April 30AD kapena pa 3 April, 33 AD.
Notes[edit | edit source]


c: text/html

text:
‘Kabaza salira mtera’
Ntchito iliyonse kuti iyende bwino, pamakhala malamulo ake. Sungangoti kudzuka lero umvekere ndikhala dotolo kapena oimira ena pamilandu. Inde ngakhale a kabanza kwa Chinsapo ali ndi dongosolo limene akuyenera kutsata pogwira ntchito yawo. DYSON MTHAWANJI akucheza ndi Martin Kaswaya Ziba wotsogolera a kabaza kumeneko:
Ndakupezani kuno kwa Chinsapo. Kaya ntchito ya kabaza ikuyenda bwanji?
Ntchito kuno ikuyenda poti pakutha patsiku tikutha kuthandiza mabanja athu.
Mukuthandiza banja lanu? Kusonyeza kuti muli phindu muntchito imeneyi?
Inde, muli phindu. Musayiderere ntchito imeneyi. Ambiri ochita kabaza akulipirira ana awo sukulu kusekondale, ena amanga nyumba zamagetsi pomwe ena akudya bwino ndi banja lawo kudzera mu ntchito yonyamula anthuyi.
Tandibenthulireni zimakhala bwanji kuti munthu ayambe kuchita kabaza kuno?
Machitidwe athu ndiwosiyana kwambiri ndi madera ambiri m’dziko muno. Madera ena munthu akhoza kungodzuka lero ndi lero ndi kuyamba ntchito ya kabaza popanda wina kumufunsa. Koma kuno kwa Chinsapo tili ndi dongosolo lokhazikika. Munthu akuyenera kulembetsa m’buku la kaundula wathu lomwe timalitumiza kupolisi kuti azidziwa za anthu omwe akugwira ntchito ya kabaza. Kuopetsa mawa munthuyo atachitira chipongwe kasitomala. Munthuyo amalipira K30 000 kuti ayambe ntchitoyi. Salipiranso.
Ndiye ndalama zonsezi mumatani nazo mukatolera?
Ndalamazi timagwiritsa ntchito pazovuta. Mnzathu akamwalira timagula bokosi komanso zakudya za pamaliropo. Komanso timapepesera anamfedwa. Ngakhale atakhala kuti wina wa ife wadwala timamuthandiza ndi ndalamazi.
Chinthu china ndi chiyani chomwe mumasiyana ndi a kabaza a madera ena?
Timasonkhetsa K50 tsiku lililonse ndi cholinga chakuti pantchito yathuyi tikavulaza kasitomala tithe kumupititsa kuchipatala. Inde, muja zikhalira ndi insurance.
Munthu kuti akwanitse ntchito ya kabaza akuyenera kukhala wotani?
Munthu akuyenera kukhala wamphamvu komanso wopereka ulemu kwa makasitomala.
Nanga nkhani ya mankhwala. Inetu ndidamva kuti munthu akuyenera kugwiritsa ntchito mankhwala kuti azikhala ndi nyonga zonyamula munthu?
Musandiseketse inu. Mpakana mankhwala kuti munthu azinyamula munthu pa njinga? Zili choncho, timamva kuti anthu ena amachekera mpepu kuti wokwera azipepuka panjingapo.
Inde akuti ukatemera mankhwalawo umatha kumangokwera mitunda osatsika njingayo. Inu mukugwiritsa ntchito mankhwala amenewa?
Izi ndizoseketsa. Munthu asadzakunamizeni kuti kabaza amafunika kutemera kapena kutafuniri mitsitsi. Mphamvu zomwe zimafunika ndi zomwe zija zachilengedwe.
Kupatula kuthandiza banja lanu ntchitoyi ikupindulira bwanji anthu ena?
Kabaza akuthandiza anthu ambiri monga ophunzira pa sukulu ya sekondale ya Chinsapo komanso sukulu zina. Ophunzira ambiri amakwera kabaza popita komanso pobwera kusukulu. Izi zikuthanziza kuti iwo azifika mwachangu kusukulu ndi kunyumba komanso kuti asatuwe kwambiri monga mukudziwa kuti kuno kwa Chinsapo kuli fumbi kwambiri.
Ndi malangizo anji omwe mumagawana monga gulu la kabaza?
Munthu wa kabaza saloledwa kulowa m’nyumba mwa kasitomala kuopa kumunamizzira zambiri. Komanso timachenjezana kuti wa kabaza asafunsire kasitomala wa mkazi.
Pangakhale mawu owonjezera?
Anthu asamatikayikire ife a kabaza a ku Chinaspo. Ndife anthu achilungamo poti aliyense ochitira chipongwe kasitomala timamuthamangitsa mu ntchitoyi. Njinga iliyonse ili ndi nambala kotero nkovuta kuti wa kabaza wa kuno achitire chipongwe kasitomala.
« Child marriage in Malawi: A socio-cultural crisis How the mind protects »

robotstxt: allowed

filter: keep


text:
Mgwirizano wabooka?
Amati “apolisi tisamawanyoze ndi abale athu”, koma zayambika m’dziko muno ndi chipolowe pamene anthu akuthotha apolisi ndi kusasula ofesi zawo ngati asemphana.
Polisi yomwe yangosalazidwa posakhalitsapa ndi ya Chirimba mumzinda wa Blantyre. Kumeneko anthu okwiya Lachisanu pa 1 November adasasula polisiyo ati apolisi atachedwa kupulumutsa bambo amene adaomberedwa ndi mwana wa zaka 16.
Patsikulo mnyamata wa zaka 16 adalowa m’golosale ya Feston Chipinda ndi kumwa mkaka koma ati adakana kulipira. Chipinda adamema amuna ena amene adalimbana naye.
Mnyamatayo akuti adauza Chipinda kuti aona. Posakhalitsa iye adabwera ndi kudzaombera mwini golosaleyo pamphumi ndipo adamwalirira m’njira akupita naye kuchipatala.
Koma mnyamatayo asadabwerere kudzachita chiwembucho akuti Chipinda adadziwitsa apolisi ku Chirimba omwe adazengereza kubwera kudzateteza mkulu adaphedwayo.
Posakhalitsapa, polisi za Mkanda ku Mchinji, Senzani ku Ntcheu, Chigwirizano ndi Mitundu ku Lilongwe, Makheta mumzinda wa Blantyre, Phalula ku Balaka ndi Malomo ku Ntchisi mwa zina, zidaona mbonawona pamene anthu adathamangitsa apolisi kenaka adaphwanya ndi kuyatsa maofesi a polisiwo.
Anthu ena ku Chirimba mumzinda wa Blantyre ati kuzengereza kwa apolisi pofuna kuthandiza munthu ndilo gwero la kusokonekera kwa ubale wawo ndi apolisi kuti mpakana ufike pa mphaka ndi khoswe.
Nenani Mponda, yemwe amakhala moyandikana ndi polisiyi, wati kagwiridwe ka ntchito ka apolisi kakukhala kopatsa mafunso ndipo akuti si zodabwitsa kuti anthu akutengera lamulo m’manja mwawo.
“Mwachitsanzo, nkhani yangochitikayi, munthu adauza apolisiwo kuti moyo wake uli pachiopsezo, koma iwo sadabwere mpaka wachipongweyo adakwaniritsa cholinga chake powombera munthuyo.
“Pena ukapita cha m’ma 2 koloko masana kukawadandaulira za nkhani yomwe yachitika akuuza ubwere 7 koloko mmawa, ndiye pali thandizo apa? Anthu atopa ndi kagwiridwe ka ntchito kamtunduwu. Pena tikumakhala ndi mafunso kuti kodi apolisiwa chikuwachititsa kuti azitero n’chiyani?” adatero Mponda.
Catherine Lambulira, nayenso wa ku Chirimba, wati anthu ena akumagwetsa polisi kuti achite umbanda m’deralo mosatekeseka.
“Ngakhale ena akumagwetsa maofesi a polisi pofuna kumachita umbanda mopanda kuopsezedwa, anthu amafuna yankho lidze msanga pamene china chake choopsa chikuchitika,” akutero Lambulira.
Koma wachiwiri kwa mneneri wa polisi m’dziko muno, Kelvin Maigwa, akuti sangayankhe kuti chikuchitika n’chiyani chifukwa anthu amene akuphwanya maofesi a polisiwo ndiwo angayankhe bwino.
Iye wati apolisi akuyesetsa kutumikira anthu ngakhale chiwerengero cha anthu ndi apolisi chikusiyana.
“Chiwerengero cha anthu chikuchulukira tsiku ndi tsiku pamene apolisi alipo ochepa. Sikuti pamene tafikiridwa tinganyamuke nthawi yomweyo chifukwa pena timakhala tikuthandiza anthu ena,” adatero Maigwa.
Iye wati akukambirana ndi anthu kuti ubale wawo ubwerere m’chimake.
“Ngati pali kusamvetsetsana kulikonse ndi bwino anthuwo abwere tikambirane, timakhulupirira m’kukambirana ndipo mavuto onse angathe ngati tikonda kutero.”
Anthu a ku Chirimba atakwiya ndi zomwe mnyamatayo adachita adagwetsa nyumba ya makolo ake komanso adaononga katundu wambiri kuphatikizapo kuba.
Pamene nthawi imafika cha m’ma 7 koloko madzulo, gulu la anthu pafupifupi 200 lidayenda kuchokera ku Chirimba mpaka pa polisi ya Kabula ati kufuna kudzasalazanso polisiyi.
Apolisi adathira utsi wokhetsa misozi ndi kubalalitsa anthuwo. Loweruka pa 2 apolisi adanjata mnyamatayo komanso adapeza mfuti yomwe ati adaphera mkuluyo.
Mneneri wapolisi ya Blantyre Elizabeth Divala wati mnyamatayo akusungidwa ndi apolisi kuti akaonekere kubwalo la milandu komwe akayankhe mlandu wakupha.
Iye adati ntchito yofuna kukhwimitsa chitetezo ku Chirimba kumene kulibe polisi ili mkati.
Miyezi iwiri yapitayi zigawenga zidapha mphunzitsi wamkulu pa sukulu ya Namiwawa, sukulu yomwe yatalikana ndi mamita 100 ndi polisi ya Kabula. Anthu adakwiya ndi polisiyi idalephera kuteteza.
Bessam Kalonjeka wa ku Chirimba wati ndibwino apolisi asiye kulekerera ngati akufuna kuti chitetezo chikhalepo.
Anthu ena akhala akudzudzula kuti ndalama zomwe zikupita ku Polisi sizikhala zokwanira. Chitsanzo chaka chatha polisi ya Blantyre yomwe ili ndi nthambi 11 idalandira K2 miliyoni chaka chonse zomwe amati sizokwanira.
« Who shall break the theft cycle? Cash-gate delays ECD programmes »


text:
Tel Aviv(Israel) iluza polimbana ndi Asad
- Kulongosola
- Gulu la zinthu: Nkhani
- Owona: 57
Tel Aviv(Israel) iluza polimbana ndi Asad
Bungwe lina laukambelembele lofalitsa nkhani la ku Israel lanena kuti boma la Israel lagonja kuchokera kwa Asad (president wa ku Syria).
Bungwe lofalitsa nkhani la Islamic Media lalemba kuti bungwe laukambelembele lofalitsa nkhani la ku Israel lotchedwa Debka Centre pokhudzana ndi nkhani yaku Syria lanena kuti Prime Minister wa Israel Benjamin Netanyahu, Nduna ya za chitetezo Moshe Yaalon ndi akulu-akulu ena aluza pankhondo yolimbana ndi Asad. Bungweli latsindika mauwa ponena kuti zolankhula za Obama tsogoleri wa America ndi bungwe la united nations pankhani yakugwiritsa ntchito zida za nuclear kwa Syria kwaonetsa poyera kuti akulu- akulu amenewa aluza pa nkhaniyi. Polemba nkhaniyi bungweli lati, kufika apa tikuona kuluza kwatsopano kwa mizinda iwiri Washington ndi Tel Aviv. Kusonyeza kuluza kwa America(Obama) ndi Israel(Benjamin Netanyahu,Moshe Yaalon ndi ena) pamaso pa Asad mtsogoleri wa Syria.


text:
NKHANI YA PACHIKUTO
Nkhondo Yomwe Inasintha Dziko Lonse
Zaka 100 zapitazo, anyamata ambiri anachoka kwawo kupita kukamenya nkhondo. Iwo anachita zimenezi mofunitsitsa chifukwa chokonda dziko lawo. Mu 1914 mnyamata wina wa ku America analemba kuti: “Ndine wosangalala kwambiri ndipo ndikukhulupirira kuti posachedwapa zinthu ziyamba kuyenda bwino.”
Koma pasanapite nthawi yaitali, chisangalalo chawochi chinasanduka chisoni. Palibe ankaganiza kuti magulu a asilikali akhala akumenyana kwa zaka zambiri ku Belgium ndi ku France. Pa nthawiyo anthu ankatchula nkhondoyo kuti “Nkhondo Yaikulu,” ndipo masiku ano imadziwika kuti nkhondo yayamba ya padziko lonse.
Pali zinthu zambiri zimene zimapangitsa anthu kuona kuti nkhondo imeneyi inali yaikulu kwambiri. Ena amati nkhondoyi inapha anthu pafupifupi 10 miliyoni komanso anthu pafupifupi 20 miliyoni anavulala kwambiri. Nkhondoyi inachitika chifukwa cha zinthu zolakwika zimene anthu ena anasankha. Atsogoleri a mayiko a ku Ulaya analephera kuletsa kuti mikangano imene inkachitika pakati pa mayiko isayambitse nkhondo ya dziko lonse. Koma chomvetsa chisoni n’chakuti, nkhondoyi inasintha kwambiri dziko lonse ndipo inabweretsa mavuto aakulu omwe ena amatikhudzabe mpaka pano.
ZIMENE ZINACHITITSA KUTI ANTHU ASAMAKHULUPIRIRENSO ATSOGOLERI AWO
Nkhondo yoyamba ya padziko lonse inayambika chifukwa cha maganizo olakwika amene anthu ena anali nawo. Buku lina linanena kuti: “Atsogoleri a mayiko a ku Ulaya, sankadziwa kuti zimene asankha ziyambitsa mavuto aakulu padziko lonse.”—The Fall of the Dynasties—The Collapse of the Old Order 1905-1922.
Patangopita milungu ingapo kuchokera pamene munthu wina yemwe ankayenera kudzakhala mfumu ya dziko la Austria ndi Hungary anaphedwa, mayiko akuluakulu a ku Ulaya anayamba kumenyana. Poyamba iwo sankadziwa kuti nkhondoyi ikhala yaikulu kwambiri. Mkulu wina wa boma ku German atafunsidwa kuti n’chiyani chinachititsa kuti pachitike nkhondo yaikulu chonchi, anayankha mokhumudwa kuti, “Palibe akudziwa.”
Atsogoleri a mayiko amene anasankha kuti payambike nkhondo, sankadziwa kuti zimene asankhazo zibweretsa mavuto aakulu. Pasanapite nthawi asilikali amene ankamenya nkhondoyi anazindikira kuti mapulezidenti awo awanamiza, atsogoleri awo a mipingo awapusitsa ndipo akuluakulu a asilikali, awagwiritsa mwala. Kodi anachita bwanji zimenezi?
Mapulezidenti analonjeza kuti nkhondoyi ichititsa kuti zinthu ziyambe kuyenda bwino m’mayiko awo. Mkulu wa boma wa ku Germany uja ananenanso kuti: “Tikumenyera ufulu wa dziko lathu, tikuteteza zinthu zathu ndiponso sitikufuna kuti ana athu adzavutike m’tsogolo.” Pulezidenti wakale wa ku America, dzina lake Woodrow Wilson, anathandiza nawo kupeza mawu a mfundo imene ankayendera yonena kuti nkhondoyo “ipangitsa kuti padziko lonse pakhale demokalase.” Ndipotu anthu a ku Britain ankaganiza kuti nkhondoyi, ndi “nkhondo yothetsa nkhondo zonse.” Koma zonsezi si zimene zinachitika.
Atsogoleri a mipingo anathandiza pa nkhondoyi mosangalala kwambiri. Buku lina linanena kuti: “Atsogoleri achipembedzo amayenera kuphunzitsa anthu Baibulo. Koma pa nthawiyi anatanganidwa n’kulimbikitsa anthu kuti apite ku nkhondo. Mayiko anatanganidwa kwambiri ndi nkhondoyi ndipo izi zinabweretsa udani waukulu pakati pa mayikowo.” (The Columbia History of the World) Chomvetsa chisoni n’choti, m’malo molimbikitsa anthu kuti asamadane, atsogoleri achipembedzo ndi amene ankalimbikitsa kuti anthu azidana kwambiri. Buku linanso linanena kuti: “M’malo molimbikitsa anthu kutsatira mfundo zachikhristu, atsogoleri a zipembedzo ankaphunzitsa anthu kuti azidana ndi anthu a mayiko ena. Anthu ambiri sankaona kufunika kotsatira mfundo zachikhristu ndipo ankaona kuti kukonda dziko lako ndi Chikhristu, zimayendera limodzi. Asilikali a zipembedzo zachikhristu ankapha asilikali a m’mayiko ena omwenso anali Akhristu, ndipo ankanena kuti akuchita zimenezi m’dzina la Mulungu.”—A History of Christianity.
Akuluakulu a asilikali analonjeza asilikali awo kuti apambana nkhondoyi ndipo sipatenga nthawi asanapambane. Koma zimenezi sizinachitike ndipo pasanapite nthawi asilikali anazindikira kuti magulu a asilikali a mbali inayo nawonso ndi amphamvu ndipo ndi ovuta kuwagonjetsa. Kenako asilikali ochuluka anakumana ndi mavuto ambiri monga kuvulala komanso kusokonezeka maganizo. Mogwirizana ndi zomwe ananena wolemba mbiri wina, “awa anali mavuto aakulu oti anthu sanakumanepo nawo chiyambire.” N’zosadabwitsa kuti asilikali ambiri padziko lonse anayamba kugalukira akuluakulu awo.
Kodi nkhondo yoyamba ya padziko lonse inakhudza bwanji anthu? Wolemba mbiri wina analemba zomwe munthu wina amene anamenya nawo nkhondoyi ananena kuti: “Nkhondoyi . . . inachititsa kuti anthu ambiri asinthe mmene ankaganizira komanso mmene ankachitira zinthu.” Nkhondoyi inaphetsa anthu ambirimbiri kuposa amene anafa pa nkhondo iliyonse m’mbuyomo. Komanso anthu kulikonse anayamba kuukira maboma awo ndiponso kunyanyala ntchito.
Kodi n’chifukwa chiyani nkhondoyi inasintha kwambiri dziko lonse? Kodi pali chenicheni chimene chinachititsa kuti nkhondoyi ichitike kapena zinangochitika mwa ngozi? Kodi mayankho a mafunso amenewa angatithandize kudziwa chilichonse chokhudza tsogolo la dzikoli?


text:
Amayi atenge ulimi ngati bizinesi
Nthawi zina amayi amapeputsidwa pantchito zina monga zotenga ulimi ngati bizinesi kapena nkhondo yolimbana ndi zotsatira za kusintha kwa nyengo. Izi zimachititsa kuti ntchito zotere ziziyenda pang’onopang’ono ndiponso kuti phindu lake lisamaoneke kwenikweni. Mkulu wa bungwe loona za alimi ang’onoang’ono la National Smallholder Farmers Association of Malawi Dyborn Chiponda akufotokozera Steven Pembamoyo za udindo wa amai pantchito yotenga ulimi monga bizinesi komanso kulimbana zotsatira za kusintha kwa nyengo.
Bambo, bungwe lanu limayang’anira za alimi ang’onoang’ono, tatifotokozerani kuti ulimi wa bizinesi ukuyenda bwanji.
Ntchitoyi ikuyenda bwino ngakhale pali zovuta zina ndi zina. Pafupifupi magulu onse omwe timagwira nawo ntchito pano akutukuka monga gulu komanso mabanja. Akukwanitsa kulima mbewu za chakudya cha pakhomo komanso mbewu za malonda ndipo ife timawapezera msika wabwino kuti azipeza phindu lochuluka.
Udindo wa amayi paulimi wa bizinesi ndiwotani?
Mwachitsanzo, ngati mayi wapatsidwa mwayi wopanga nawo ndondomeko za kayendetsedwe ka ntchito za kumunda, mudzaona kuti nthawi zonse kumundako ntchito izigwiridwa munthawi yake.
Masulirani…
Chomwe chimachitika n’chakuti kawirikawiri, amayi ndi amene amapita kumisonkhano monga ya zaulimi ndiye amadziwa zambiri kuposa abambo. Apa ngati mayi sakupatsidwa nawo mbali pakayendetsedwe ka ntchito mudzaona kuti zinthu siziyenda kwenikweni. Chifukwa china n’chakuti amayi safuna kuoneka olephera kapena aulesi, choncho amayesetsa kuti zinthu zizichitika munthawi yake.
Tikapita kumbali yakayendetsedwe ka chuma chomwe banja lapeza muulimi, mudzaona kuti zinthu zikuyenda bwino kusiyana n’kuti zonse aziyendetsa abambo. Kuchenjera kwa amayi n’kwakuti amakonda kuguliratu zipangizo za ulimi wa nyengo yotsatira pomwe abambo ambiri amakonda kusunga ndalama kuti adzagulabe, ndiye umapeza kuti mitengo ya zinthu yasintha kapena amakumana ndi mavuto ena n’kuononga ndalama zija. Ife cholinga chathu n’chakuti alimiwa azidziimira paokha, osati kudalira ngongole nthawi zonse.
Nanga kumbali yolimbana ndi zotsatira za kusintha kwa nyengo; amayi amathandizapo bwanji?
Monga ndafotokozera kale, amai kawirikawiri ndi amene amakhala patsogolo pankhani yoyamba kugwira ntchito za kumunda moyambirira. Pa chifukwachi kumapezeka kuti mvula ikamabwera mlimi amakhala ali okonzeka kale. Chifukwa cha kusintha kwa nyengo, mvula imatha kubwera msanga komanso imatha kuchedwa; popewa izi, mlimi amafunika azikhala wokonzekeratu.
Komanso mukadzafatsa n’kuonetsetsa, mudzaona kuti banja likalima n’kubzala mbewu monga chimanga, amayi ndi amene amapitanso kumunda kuja n’kukayamba kuponyamo mbewu zina monga nyemba, khobwe, mbatata, chinangwa ndi soya. Ngati mvula yabwera mwanjomba, chimanga chija osachita bwino, banja lija limatha kupulumukira pa imodzi mwa mbewu zoonjezerazo.
Kunkhani ya chilengedwe, amayi amakonda kubzala mitengo m’munda n’cholinga choti azipeza nkhuni mosavuta. Kumenekunso n’kulimbana ndi kusintha kwa nyengo chifukwa akubwezeretsa mitengo.
Ambiri amayesa ntchito yopeza chakudya komanso zosowa zina pakhomo ndi ya abambo okha. Munaganiza bwanji zolimbikitsanso amayi?
Uko n’kuganiza kolakwika chifukwa alimi ambiri ang’onoang’ono ndi amayi ndipo ndi amene amalima chakudya chambiri. Abambo ambiri amakonda kulima mbewu za malonda. Bambo akamwalira, amasamala pakhomo ngati mutu wa banja ndi mayi, ndiye alekerenji kugwirira ntchito pamodzi ndi mwamuna wake ali moyo?
Komanso, ngati awiriwo agwirira limodzi ntchito ndiye kuti akuchimuna sangamulande kanthu ngati mwamuna wamwalira chifukwa amadziwa kuti zonse za pakhomopo anazipezera limodzi.
Mavuto pankhani ya amayi paulimi wa bizinesi ngotani?
Mavuto ndiye alipodi. Mwachitsanzo, zida zambiri zochitira ulimi zidapangidwa posaganizira amayi. Izi ndi monga mapulawo. N’kovuta komanso kotangwanitsa kuti mayi azikhala akulimbana ndi pulawo.
Mukaonanso zida zina monga mathiredo pampu kumakhala kovuta kuti mayi apope madzi mpaka kuthirira malo aakulu bwino. Mapeto ake mumapeza kuti mayi akulimbanabe ndi njira zakale zija monga kuthilira ndi wotakeni kapena ndowa komanso kulima ndi makasu.
Vuto lina lalikulu ndilakuti amayi amamanidwa kwambiri ngongole zochitira ulimiwo, komanso ali ndi malo ochepa kuyerekeza ndi amuna.
Mukuchitapo chiyani kuti muthandize amayiwo?
Monga bungwe, timayesetsa kuwalumikizitsa ndi obwereketsa ndalama monga a mabanki. Komabe pamavuta, makamaka pankhani ya chikole chifukwa monga muja ndanena kale amayi ambiri ali ndi malo ochepa kotero a banki amavuta kuti awapatse ngongole zoyenera ntchito yomwe ayenera agwiritsire ntchitoyo. Tikulimbikitsa boma kuti lifulumire kukhazikitsa lamulo la mwini wa malo kuti amayi nawo azitha kukhala ndi malo awoawo.
« Akhazikitsa zothana ndi feteleza wachinyengo Nthawi yobzala chinangwa ndi ino »


text:
-
Sep 7, 13 •
Nkhani • Written by :
Nation Online •
1 Comment
Utsi sufuka popanda moto. Mwambiwu umatanthauza kuti kalikonse kamveka sikatero pachabe. Zamveka kuti bungwe la Escom likufuna kukweza magetsi, tikukhulupirira kuti izi sizidangolankhulidwa, kenakake...
-
Sep 7, 13 •
Nkhani • Written by :
Rabecca Theu •
Comments Off
Pali zinthu zina zoti mnzako akachita owonawe umazizwa, kuchita kakasi kuti kodi winayo waganiza bwanji? Mwachitsanzo, pali zakudya zina zoti kumuona wina akutafuna, iwe umasowa mtendere....
-
Sep 7, 13 •
Nkhani • Written by :
Bobby Kabango •
Comments Off
Kuli nkhondo ku Calabar lero. Flames ikhala ikuphana ndi Nigeria masewero amenenso aunikire ntchito ya mphunzitsi wa Flames Tom Saintfiet. Kupambana kwa lero kuthandiza Uncle Tom kuti mwina apate...
-
Aug 31, 13 •
Nkhani • Written by :
Bobby Kabango •
Comments Off
Mafumu aakulu a Achewa muno m’Malawi Paramount Chief Lundu ndi Senior Chief Kaomba, akana kunena ngati apite kumwambo wa Kulamba omwe ufike pachimake lero kulikulu la mfumu yaikulu ya Achewa...
-
Aug 31, 13 •
Nkhani • Written by :
Bobby Kabango •
Comments Off
Mphunzitsi wa za malamulo kusukulu yaukachenjede ya Chancellor College Mwiza Nkhata wati ndi zodabwitsa kuti mtsogoleri wa dziko lino Joyce Banda walamula apolisi kuti anjate T/A Chimombo ya ku...
-
Aug 31, 13 •
Masewero • Written by :
Bobby Kabango •
Comments Off
Lachitatu mphunzitsi wa timu ya Flames Tom Saintfiet adatulutsa mndandanda wa osewera 24 amene akuyembekezereka kunyamuka lero ulendo wa ku Gaborone m’dziko la Botswana kumene ikasewere ndi timu ya...
-
Aug 31, 13 •
Kucheza • Written by :
Steven Pembamoyo •
Comments Off
Ena amakhulupilira kukhala ndi zithumwa kuti ziziwayendera komatu ena sadziwa komwe kumachokera zithumwazo komanso kuti zimakhala bwanji kuti chithumwa chomwe ali nacho chigwire ntchito yake momwe...
-
Aug 31, 13 •
Nkhani • Written by :
Nation Online •
Comments Off
Nthawi ya mwambo wa Achewa wa Kulamba yafikanso. Paja chikhalidwe ndiye mizu ya mtundu ulionse. Achewa amasonkhana malo amodzi monga mwa mwambo wawo, kupereka zoonga kwa mfumu yawo komanso...
-
Aug 31, 13 •
Nkhani • Written by :
Rabecca Theu •
Comments Off
Kawirikawiri nkhani ya nkhanza za m’mbanja imagonera abambo kuti ndiwo ali patsogolo kuzunza amayi. Tikaonetsetsa chiwerengero cha nkhanza za m’banja chikutero ndithu, koma amayi nawo alowa...
-
Aug 31, 13 •
Nkhani • Written by :
Bobby Kabango •
1 Comment
Sabatayi yakhala yomvetsa mutu ndi nkhani ya Gabadihno Mhango. Zachitika m’sabatayi aganyu zatiwawa ndipo tikufuna bungwe la FAM komanso timu ya Big Bullets afotokoze bwino za zaka za Gaba....


text:
Nkhondo ya Da'ash,Nasrah ndi Lebanon
- Kulongosola
- Gulu la zinthu: Nkhani
- Owona: 30
Nkhondo ya Da'ash,Nasrah ndi Lebanon
Magulu owukira otchedwa Da'ash ndi Nasrah omwe kwakukulu kwake akuthandizidwa ndi Saud Arabia alengeza kuti amenya nkhondo ndi Lebanon.
Mkulu wa gululi Abu Siyaf Ansari adalengeza za nkhondoyi kudzera mu mau ake omwe adalankhula pa imodzi mwa ma site omwe amathandiza maguluwa.
Zili choncho gulunso lina la Nasrah mudziko lomweli la Lebanon lidalengeza mukulankhula kwake kwa chinayi komwe adakutcha "uthenga wachangu kwa ahlu sunnah" kuti malo onse achitetezo a hizibullah ndi omwe tikulingalira kulimbana nawo.
Chodabwitsa ndi chomwechi choti gulu lomwe likuphulitsa mabomba ndikumapha anthu osalakwa ndi ana komanso nkhalamba likuthandizidwa ndi Saud Arabia, kodi nkhani ikuti bwanji???


text:
Ganizirani inshuransi ya mbewu
Nthawi zina alimi amalirira kuutsi mbewu zawo zikaonongeka. Pena mbewuzi zimatha kuonongedwa ndi moto kapena ngozi zina za dzidzidzi. Izi zimachititsa kuti ndalama zonse zimene mlimi analowetsa zipite m’madzi. Kuti apeze zina. Koma mkulu wa kampani ya inshulansi ya Charter Insurance kumpoto ndi kumwera, MacDonald Liwonde Chibwe, wadza ndi nkhani yabwino kwa alimi. Akucheza ndi DYSON MTHAWANJI motere:
Tidziwane akulu….
Ndimachokera m’mudzi mwa Chimbudzi, m’dera la T/A Mponela m’boma la Dowa. Ndikugwira ntchito ku kampani ya Charter Insurance pa udindo wa mkulu wa kampaniyi m’chigawo cha kum’mwera komanso kumpoto.
Cheninicheni chomwe mumachita ndi chiyani kukampaniyo?
Ntchitio zanga ndi kamtolo ndithu poti ndimachita zambiri. Kungotchulapo zochepa, ndimayesetsa kuti ubale wa kampaniyi ndi makampani ena komanso makasitomala ukuyenda bwino. Cholinga cha ntchitoyi ndi kuonetsetsa kuti ukadaulo umene kampaniyi umapereka ukukwaniritsidwa.
Mwakambapo za makasitomala, kodi makasitomala amenewa ndi ati?
Tili ndi makasitomala ambiri kuphatikizapo alimi a mbewu zosiyanasiyana komanso osunga ziweto.
Mwati aliminso ndi makasitomala anu? Nkhani ya inshulansi ikuwakhudza bwanji?
Inde, alimi ndi amodzi mwa anthu omwe ndi amakasitomala athu. Mbewu komanso zifuyo zawo zimayenera kutetezedwa ndi inshulansi.
Tisanathe mtunda, tatambasulani chomwe inshulansi imatanthauza makamaka kwa mlimi?
Inshulansi ndi ndondomeko yomwe muthu umatetezera katundu wako. Ndondomekoyi ili ngati mlonda wolondera katundu m’chibisira kuti katunduyo akaonongeka abwezedwe. Mwachitsanzo, galimoto ndi nyumba zimaikidwa pa ndondomeko ya inshulansi. Tikakamba za ulimi, inshulansi imatanthauza kuti mlimi ateteza mbewu kapena zifuyo zake.
Ndiye zimakhala bwanji kwenikweni kuti mlimi ateteze mbewu kapena ziweto zake?
Mlimi amapereka ndalama kukampani ya inshulansi. Kaperekedweka kamakhala kosiyanasiyana monga pachaka kapena pamwezi. Kampani ya inshulansi imagwirizana ndi mlimiyo kuti mbewu zake kapena zifuyo zake zikadzaonongedwa kampani ya inshulansiyo idzamubwezere mlimiyo katundu wakeyo. Mwachitsanzo, mlimoyo adafotokozera kuti mbewu zake za m’munda zikadzakokoloka ndi madzi osefukira kampani ya inshulansiyo idzamupepese ndi ndalama. Chimodzimodzi akhoza kunena kuti kampaniyo idzamupepese ziweto zake zikadzagwidwa ndi matenda mpaka kufa.
Tiyerekeze mlimiyo wapanga inshulansi kuti mbewu zake zikadzakokolola ndi madzi osefukira mudzamupepese, kodi zimatha bwanji mbewuzo zikaonongedwa ndi matenda?
Zikatero kampani ya inshulansi siyipereka chipepeso chifukwa ngoziyo si yomwe ili mumgwirizawo wotikitirana pakati pa kampaniyo ndi mlimi yemwe zamugwerayo.
Kodi ndi zotheka mlimi kuchita inshulansi mbeu kapena ziweto zake kungozi zingapo?
Inde, zimenezi ndi zotheka. Izi ndi zomwenso zimalimbikitsidwa kuti mlimi ateteze mbewu ndi ziweto zake ku ngozi zosiyanasiyana. Ngati mlimi wateteza mbewu zake ku matenda ndi ku madzi osefukira nthawi imodzi ndiye kuti iliyonse mwa ngoziyi ikachitika kampani ya inshulansi imamupepesa moyenerera chifukwa izi ndizo zidatsenderedwa mumgwirizano wa awiriwa.
Kodi ubwino wa inshulansi ya mbeu ndi ziweto ndi wotani?
Pali phindu lalikulu kwa mlimi chifukwa ngati mbewu kapena ziweto za mlimiyo zaonongedwa mlimiyo amapepesedwa moyenerera ndipo ntchito yake ya ulimi imapitirira. Koma mlimi yemwe alibe imshulamsi ya mbewu zake amazingwa ngozi ikamugwera pa mbewu kapena zifuyo zake.
Kodi alimi a kuno ku Malawi amakhala ndi inshulansi pa mbewu ndi ziweto zawo?
Alimi ochepa kwambiri ndi omwe ali ndi inshulansi pa mbewu ndi ziweto zawo. Alimi ambiri akugwira ntchito molimbika paulimi koma alibe inshulansi. Izi zikubwezera alimi ambiri mmbuyo chifukwa panthawi ya ngozi monga ya matenda a mbewu ndi ziweto komanso madzi osefukira iwo amataya zonse popanda chipepepso monga momwe ndatambasulira muja.
Vuto ndi chiyani kuti alimi ambiri asakhale ndi inshulansi pa mbewu ndi ziweto zawo?
Inshulansi imaoneka kuti ndi yokwera mtengo makamaka kwa alimi ang’onoang’ono kotero sangakwanitse. Koma pakufunika kuchitapo kanthu kuti alimi ang’onoang’ono ayambe kukwanitsa kuchita imshulamsi.
Cchichitike ndi chiyani?
Boma likhwefule mtengo wa inshulamsi m’dziko muno monga momwe lidachitira ndi feteleza wotsika mtengo. Njira ina ndi yakuti boma lilimbikitse njira yakuti alimi azikhala m’magulu pogwira ntchito yawo ya ulimi ndi cholinga chakuti azitha kuchita inshulansi pamodzi.
« MHRC underfire over gay rights Constituency funds abused in Salima »


text:
‘Kudali ku Mafco komanso ku Zomba’
Miyezi itatu yatha tsopano goloboyi wa Red Lions Brighton Ngwenyama akupuma moyo wolongosoka, wa tinkhani tachikondi ndi wachikondi wake Agnes Nkhoma.
Zidayamba ngati za msangulutso. Awiriwa kumangoti akumana akumananso kusukulu ya ukachenjede wa usilikali ya Mafco, m’boma la Salima ndi malo osiyanasiyana koma mnyamatayu osakamba zogwira mtima.
Ngwenyama yemwenso ndi msilikali akuti wakhala akumuwerenga namwaliyu ndipo adatsimikizika kuti tsiku lina asimba tsoka. Iye amanola mfundo kuti akatchera akole basi.
Mu 2009 Ngwenyama akuti adathira diso namwaliyu pamene amachokera kumpingo. Uko kudali ku Zomba Assemblies of God. Maso a mnyamatayu adalengeza misozi yachikondi komabe kudali komukanika kuti akhetse msoziwo.
Monsemu akuti amamuwerenga ndipo amamudikira kuti afatse. Kumayambiriro kwa 2010 mpeni udanoledwa kuti akasomolere Agnes. Zidatheka namwaliyu sadaphuphephuphe, ubwenzi udayamba ndipo adayamba kuphunzirana.
“Mtsikanayu amakonda kupemphera, enatu amapemphera koma uyuyu amapemphera zenizeni osatekeseka. Izi ndizo ndimafuna,” adatero Ngwenyama pamene wati chibwenzi chitayamba Agnes adamulalikira kuti ayambe kupemphera. “Sizidali zochezanso, ndidayamba kupemphera ndipo ndasangalala kuti ndili pamenepa lero.”
Agnes yemwenso ndi msilikali akuti Ngwenyama ndi mwamuna wokonda komanso wokhazikika pa zomwe amachita. “Sungamufanizire ndi amuna ena, sachita zachibwana ndipo amakonda Mulungu chomwe chimandisangalatsa,” akusimba mai Ngwenyama.
Ukwati udali pa 9 November chaka chatha ku Saint Mary’s mumzinda wa Lilongwe.
Ngwenyama ndi woyamba kubadwa mwa ana anayi ndipo amachokera kwa Kumpakiza T/A Mlauli m’boma la Neno. Agnes wachitatu mwa ana anayi ndi wa m’mudzi mwa Gailereya T/A Wasambo m’boma la Karonga.
Leave a Reply
« Karonga’s battle of booming broods ‘Dopes on the ropes’ – Part I »


text:
Typ-hier-de-titel
The Way To God
CHICHEWA
.MALAWI. ….malawi…..
NJIRA YA KWA MULUNGU
Koma iye analasidwa chifukwa cha zolakwa zatu, natundudzidwa chifukwa cha mphullupulu zathu;
chilango chotitengera ife mtendere chinamgwera iye, ndipo ndi mikwingwirima, ndipo ndi mikwingwirima yache ife tachiritsidwa. Yesaya 53:5
MULUNNGU AKUTI:
LERO ngati mudzamva mau ache, musaumitse mitima yanu. Ahebr 4:7
CHIYANJANO
Koma onse amene anamulandila iye, (Yesu) kwa iwo anapatsa mphamvu yakukhala ana a Mulungu, kwa iwotu, akukhulupilira dzina lache. Yohane 1:12
KUOMBOLEDWA
Ndipo mwa iye tiri ndi maomboledwe mwa mwazi wache, chikhululukiro cha zochimwa zanu. Aefeso 1:7
CHIPULUMUTSO
Iye amene akukhulupilira mwana’yo ali nao moyo wosatha. Yohane 3:16, 36
IMFA YA YESU
Chifukwa chache, inali yofunika kupatsa anthu ochimwa mtendere ndi Mulungu. “Chifukwa cha imfa ya Khristu Ya pa mtanda yapanga mtendere ndi Mulungu kwa ONSE kupyolera m’mwazi wacha”. Akolose 1:20
YESU YEKHA MWANA WA MULUNGU
Angathe kupulumutsa inu ndi ine, palibe munthu ndipo palibe chiri chonse chingathe podziwa kuti: “…..Simunaomboledwa ndi zovunda, golidi ndi Silva, …Koma ndi mwazi wache wamtengo wapatali wa Khristu.” 1.Petro 1:18, 19
YESU AMAYERETSA
Onse amene ali osayeretsedwa, Inunso, muli osayera, chache chifukwa “Ndani anganene, Ndasambitsa mtima wanga, ndayera opanda tchimo?” Miyambo 20:9
Inu, amene mukufuna kupulumutsidwa ndi kuyeretsedwa, Mulugu sakupemphani kuchita chiri chonse koma kubvomereza zolakwa zanu ndi kukhulupilira kuti mwazi wa Yesu, umene unakhetsedwa pa mtanda wa Gologota chifukwa cha inu, kuti mupulumsidwe chanu.
“Ndipo mwazi wa Yesu, mwana wa Mulugu, Utisambitsa kutichotsera uchimo wonse.” 1.Yohane 1:7
“Ngakhale zoipa zanu zili zofiira, zidzayera ngati matalala.” Yesaya 1:8, Masalmo 51:7
Tsopano ndi nthawi yabwino kwa iwe, ilipo nthawi yachisomo kwa iwe, mawa mungachedwe kwambiri. Sitikuuzani izi Pokuopsyetsani ayi, koma chifukwa cha ambiri anakutsogolerani opanda kusannkha Yesu, pomwe iwo anadziwa zomwe anawakonzera. “iye amene sakhulupilira adzalangidwa.” Marko 16:16
Ambiri amene anasankha moyo wa mtendere, moyo wosatha, moyo ndi Yesu, anaziwa kutii Bukhu lopatulika mpaka lero, ngati lingatengedwe kukhala loyera monga Mau a Mulungu.
Iwo angathe luchitira umboni zimene Yesu wa achitira. Ngakhale ife titha kukhala mboni kupyolera mwa Mzimu wa Mulungu, kuti Yesu ndi wamoyo, akupulumusa ndi kuchiritsa.
Yesu anatinso:
Ine ndine kuuka ndi Moyo; lye amene Akhulupirira, angakhale amwalira, adzakhala ndi moyo (Yohane Woyera 11:25). Kodi inu mukhullupilira izi?
Funso ili linafunsidwa kwa mkazi mu Israël ndipo iye akufunsa INU LERO
kodi mukukhulupilira kuti kupyolera mukukhulupilira mwa Yesu, tingathe kulandila mtendere ndi Mulungu? Bukhu Lopatulika likuti, munthu angathe kuchoka M’moyo wa imfa mu tchimo ndi kulowa mu moyo osatha ndi Yesu Khristu ngati munthu abadwanso.
Uthenga wabwino woyenera kuukhulupilira!
TICHITE CHIYANI TSOPANO!
Bvomereza kuti ndiwe wochimwa pamaso pa Mulungu ndi kukhala ndi chikhulupiliro mwa Yeso, amene adzakhululukira iwe, bvomereza machimo ako pamaso pa Mulungu. Muuzeni iye mum au anu (Kupemphera ndiko kulankhula ndi Mulunga) zonse zimene ziri kukubvutani inu ndipo mukhulupilire kuti Yesu adzakhululukira machimo anu TSOPANO!
Werengani bakhu Lopatulika tsiku ndi tsiku. Yambani, kuyankhula, ndi Yohane Woyera.


text:
MUTU 14
Zimene Mungachite Kuti Banja Lanu Likhale ndi Moyo Wosangalala
Kodi chofunika n’chiyani kuti munthu akhale mwamuna wosamalira bwino banja lake?
Kodi mkazi azichita chiyani kuti akwaniritse bwino udindo wake?
Kodi chofunika n’chiyani kuti munthu akhale kholo labwino?
Kodi ana angathandize motani kuti banja likhale ndi moyo wosangalala?
YEHOVA MULUNGU amafuna kuti banja lanu likhale ndi moyo wosangalala. Mawu ake, Baibulo, amapereka malangizo kwa aliyense m’banja, ndipo amalongosola mbali imene Mulungu amafuna kuti aliyense azichita. Onse m’banja akamachita bwino mbali zawo mogwirizana ndi uphungu wa Mulungu, zotsatira zake zimakhala zosangalatsa kwambiri. Yesu anati: “Odala iwo akumva mawu a Mulungu, nawasunga.”—Luka 11:28.
2 Kuti tikhale ndi banja losangalala, zimadalira kwenikweni kuzindikira kuti banja linayambitsidwa ndi Yehova, amene Yesu anamutcha “Atate wathu.” (Mateyu 6:9) Fuko lililonse, kapena kuti banja lililonse pa dziko lapansi lilipo chifukwa cha Atate wathu wakumwamba. Choncho iye ndiye amadziwa bwino zimene zingapangitse mabanja kukhala osangalala. (Aefeso 3:14, 15) Motero, kodi Baibulo limaphunzitsa chiyani zokhudza mbali ya aliyense m’banja?
MULUNGU NDIYE ANAYAMBITSA BANJA
3 Yehova analenga anthu oyambirira, Adamu ndi Hava, ndi kuwakwatitsa monga mwamuna ndi mkazi wake. Iye anawaika m’paradaiso wokongola pa dziko lapansi, malo otchedwa munda wa Edene, kuti azikhala mmenemo, ndipo anawauza kuti akhale ndi ana. Yehova anati: “Mubalane, muchuluke, mudzaze dziko lapansi.” (Genesis 1:26-28; 2:18, 21-24) Imeneyi si nthano chabe ayi, chifukwa Yesu anasonyeza kuti zimene buku la Genesis limanena zokhudza chiyambi cha banja n’zoona. (Mateyu 19:4, 5) Ngakhale kuti tikukumana ndi mavuto ambiri, ndipo moyo sulinso mmene Mulungu anafunira pachiyambi, tiyeni tione chifukwa chake masiku ano n’zotheka kukhala osangalala m’banja.
4 Aliyense m’banja angathandize kuti moyo m’banjamo ukhale wosangalatsa, mwa kutsanzira Mulungu posonyeza chikondi. (Aefeso 5:1, 2) Koma kodi tingam’tsanzire bwanji Mulungu, amene sitingathe kumuona n’komwe? Tingaphunzire mmene Yehova amachitira zinthu chifukwa anatumiza Mwana wake woyamba kubadwa kuchokera kumwamba kubwera pa dziko lapansi. (Yohane 1:14, 18) Pamene anali pa dziko lapansi, Mwana wake ameneyu, Yesu Kristu, anatsanzira Atate wake wakumwamba ndendende, moti kuona ndi kumvetsera Yesu kunali ngati kukhala ndi Yehova ndi kumumva akulankhula. (Yohane 14:9) Choncho, mwa kuphunzira za chikondi chimene Yesu anachisonyeza ndi kutsatira chitsanzo chake, aliyense wa ife angathandize kuti banja lathu likhale ndi moyo wosangalala.
CHITSANZO KWA AMUNA OKWATIRA
5 Baibulo limanena kuti amuna azisamalira akazi awo mmene Yesu amasamalirira ophunzira ake. Taganizirani langizo la m’Baibulo ili: ‘Amuna inu, kondani akazi anu, monganso Kristu anakonda Eklesia [“mpingo,” NW], nadzipereka yekha m’malo mwake…Koteronso amuna azikonda akazi awo a iwo okha monga ngati matupi a iwo okha. Wokonda mkazi wa iye yekha, adzikonda yekha; pakuti munthu sanadana nalo thupi lake ndi kale lonse; komatu alilera nalisunga, monganso Kristu Eklesia.’—Aefeso 5:23, 25-29.
6 Chikondi cha Yesu pa mpingo wa ophunzira ake ndi chitsanzo chabwino kwambiri kwa amuna okwatira. Yesu “anawakonda [ophunzira ake] kufikira chimaliziro,” kupereka moyo wake nsembe chifukwa cha iwo, ngakhale kuti iwo anali opanda ungwiro. (Yohane 13:1; 15:13) Mofananamo, amuna akulimbikitsidwa kuti: “Kondani akazi anu, ndipo musawawire mtima iwo.” (Akolose 3:19) N’chiyani chidzathandiza mwamuna kutsatira uphungu umenewu, makamaka ngati mkazi wake nthawi zina amalephera kuchita zinthu mozindikira? Mwamunayo ayenera kukumbukira zolakwa za iye mwini ndi zimene ayenera kuchita kuti Mulungu am’khululukire. Kodi ayenera kuchitanji? Ayenera kukhululukira amene amamulakwira, kuphatikizapo mkazi wake. Ndipo mkazi wake nayenso ayenera kuchita zomwezo. (Mateyu 6:12, 14, 15) Kodi mukuona chifukwa chake ena amati ukwati wabwino ndiwo mgwirizano wa anthu awiri okonda kukhululukirana?
7 Amuna okwatira ayeneranso kudziwa kuti Yesu nthawi zonse anali kuganizira ophunzira ake. Anali kukumbukira zofooka zawo ndi zosowa zawo zathupi. Mwachitsanzo, iwo atatopa, Yesu anati: “Idzani inu nokha padera ku malo achipululu, mupumule kamphindi.” (Marko 6:30-32) Akazi nawonso amafunika kuwaganizira mwachikondi. Baibulo limati iwo ndi “chotengera chochepa mphamvu” chimene amuna amalamulidwa kuchichitira “ulemu.” Chifukwa chiyani? Chifukwa chakuti amuna ndi akazi omwe ali ndi “chisomo cha moyo” chofanana. (1 Petro 3:7) Amuna okwatira ayenera kukumbukira kuti ndi kukhulupirika, osati kukhala mwamuna kapena mkazi, kumene kumachititsa munthu kukhala wa mtengo wapatali kwa Mulungu.—Salmo 101:6.
8 Baibulo limanena kuti mwamuna “wokonda mkazi wa iye yekha, adzikonda yekha.” Zimenezi zili choncho chifukwa mwamuna ndi mkazi wake ‘salinso awiri koma thupi limodzi,’ monga ananenera Yesu. (Mateyu 19:6) Motero, iwo ayenera kuonetsetsa kuti kugonana n’kwapakati pa awiri okhawo basi. (Miyambo 5:15-21; Ahebri 13:4) Angachite zimenezi ngati amaganizira zosowa za wina ndi mnzake osati zawo zokha. (1 Akorinto 7:3-5) Chikumbutso chofunika kwambiri ndi ichi: ‘Munthu sanadana nalo thupi lake ndi kale lonse; komatu alilera nalisunga.’ Amuna ayenera kukonda akazi awo mmene amadzikondera iwo okha, pokumbukira kuti adzafunsidwa ndi Yesu Kristu amene ali mutu wawo.—Aefeso 5:29; 1 Akorinto 11:3.
9 Mtumwi Paulo ananenapo za “chikondi chachikulu chimene Kristu Yesu ali nacho.” (Afilipi 1:8, NW) Chikondi cha Yesu chimenecho chinali chotsitsimutsa kwa ena, ndipo chinali chosangalatsa kwa akazi amene anakhala ophunzira ake. (Yohane 20:1, 11-13, 16) Akazi okwatiwa amafunanso chikondi chachikulu kwa amuna awo.
CHITSANZO KWA AMUNA OKWATIRA
10 Banja lili ngati kampani. Kuti liyende bwino pamafunika mutu. Ngakhalenso Yesu ali ndi Mutu umene amaugonjera. “Mutu wa Kristu ndiye Mulungu,” monganso “mutu wa mkazi ndiye mwamuna.” (1 Akorinto 11:3) Mmene Yesu amagonjera Mulungu monga mutu, n’chitsanzo chabwino kwambiri, chifukwa tonsefe tili ndi wina amene tiyenera kum’gonjera monga mutu.
11 Amuna opanda ungwiro amalakwitsa zinthu zina ndipo nthawi zambiri amalephereratu kukhala mitu yabwino ya mabanja. Zikatero, kodi mkazi azichita chiyani? Sayenera kunyoza zimene mwamuna wake akuchita kapena kuyesa kulanda udindo wake monga mutu. Mkazi ayenera kukumbukira kuti m’maso mwa Mulungu, mzimu wofatsa ndi wachete ndiwo wa mtengo wapatali. (1 Petro 3:4) Mwa kusonyeza mzimu umenewu, iye sadzavutika kukhala wogonjera mwaumulungu, ngakhale pamene moyo uli wovuta. Kuwonjezera apo, Baibulo limati: “Mkaziyo akumbukire kuti aziopa mwamuna.” (Aefeso 5:33) Koma bwanji ngati mwamuna wake saona Kristu ngati Mutu wake? Baibulo limalimbikitsa akazi kuti: ‘Mverani amuna anu a inu nokha; kuti, ngatinso ena samvera mawu, akakodwe opanda mawu mwa mayendedwe a akazi [awo]; pakuona mayendedwe anu oyera ndi kuopa kwanu.’—1 Petro 3:1, 2.
12 Kaya mwamuna wake ndi wokhulupirira kapena ayi, si kuti mkazi alibe ulemu akalankhulapo bwinobwino maganizo osiyana ndi a mwamuna wake. Maganizo ake angakhale olondola, ndipo mwina banja lonse lingapindule mwamuna wakeyo atamvetsera. Ngakhale kuti Abrahamu sanagwirizane ndi maganizo a mkazi wake Sara othetsera vuto linalake m’banja mwawo, Mulungu anauza Abrahamu kuti: “Umvere iwe mawu ake.” (Genesis 21:9-12) Komabe, pamapeto pake mwamuna akasankha chochita chimene sichikuphwanya malamulo a Mulungu, mkazi amasonyeza kugonjera kwake mwa kugwirizana ndi chosankhacho.—Machitidwe 5:29; Aefeso 5:24.
13 Pali zambiri zimene mkazi angachite posamalira banja lake pamene akukwaniritsa udindo wake. Mwachitsanzo, Baibulo limanena kuti akazi okwatiwa ayenera ‘kukonda amuna awo, kukonda ana awo, kukhala odziletsa, odekha, ochita m’nyumba mwawo, okoma, akumvera amuna a iwo okha.’ (Tito 2:4, 5) Mkazi komanso mayi wochita zimenezi, adzalandira chikondi ndi ulemu m’banja lake nthawi zonse. (Miyambo 31:10, 28) Koma popeza ukwati ndi mgwirizano wa anthu awiri opanda ungwiro, mavuto ena akuluakulu angachititse mwamuna ndi mkazi kupatukana kapena kusudzulana. Baibulo limalola kupatukana pakakhala mavuto ena. Ngakhale zili choncho, sitiyenera kuona kupatukana ngati nkhani yaing’ono, chifukwa Baibulo limalangiza kuti: “Mkazi asasiye mwamuna,…ndipo mwamuna asalekane naye mkazi.” (1 Akorinto 7:10, 11) Ndipo Malemba amalola mwamuna ndi mkazi kusudzulana pokhapokha ngati mmodzi wa iwo wachita dama.—Mateyu 19:9.
CHITSANZO CHABWINO KOPOSA KWA MAKOLO
14 Mmene Yesu anali kukhalira ndi ana, anapereka chitsanzo chabwino koposa kwa makolo. Pamene ena anayesa kuletsa ana kuti asafike kwa Yesu, iye anati: “Lolani tiana tidze kwa Ine; musatiletse.” Baibulo limanena kuti kenako “anatiyangata [tianato], natidalitsa, ndi kuika manja ake pa ito.” (Marko 10:13-16) Popeza kuti Yesu anapatula nthawi yocheza ndi ana, kodi inuyo simuyenera kutero ndi ana anu? Ana amafunika nthawi yambiri yocheza nawo, osati nthawi yochepa ya apa ndi apo ayi. Mufunika kupeza nthawi yowaphunzitsa, pakuti ndi zimene Yehova amalangiza makolo kuchita.—Deuteronomo 6:4-9.
15 Pamene dzikoli likuipiraipirabe, ana amafunikira makolo amene angawateteze kwa anthu amene amafuna kuwavulaza, monga ogwirira ana. Taganizirani mmene Yesu anatetezera ophunzira ake, amene anawatcha mwachikondi kuti “tiana.” Atamangidwa ndipo atatsala pang’ono kuphedwa, Yesu anawatsegulira mpata woti athawe. (Yohane 13:33; 18:7-9) Monga kholo, muyenera kukhala maso pamene Mdyerekezi akufuna kuvulaza ana anu. Muyenera kuwachenjezeratu.* (1 Petro 5:8) Thanzi, moyo wauzimu, ndi khalidwe labwino la ana, zili pachiswe masiku ano kuposa ndi kale lonse.
16 Usiku woti Yesu afa mawa, ophunzira ake anakangana pankhani yakuti wamkulu ndani pakati pawo. M’malo mowakalipira, Yesu mwachikondi anapitirizabe kuwachonderera mwa kuwalangiza ndi kuwasonyeza chitsanzo. (Luka 22:24-27; Yohane 13:3-8) Ngati ndinu kholo, kodi mukuona mmene mungatengere chitsanzo cha Yesu powongolera ana anu? N’zoonadi kuti amafunika kulangidwa, koma muyenera kuwalanga “ndi chiweruziro,” kapena kuti, pamlingo woyenera, osati ndi mkwiyo. Simuyenera kulankhula mosasamala “ngati kupyoza kwa lupanga.” (Yeremiya 30:11; Miyambo 12:18) Chilango chiziperekedwa m’njira yoti mwana pambuyo pake azitha kuona kuti chinalidi chofunikira.—Aefeso 6:4; Ahebri 12:9-11.
CHITSANZO KWA ANA
17 Kodi pali zimene ana angaphunzire kwa Yesu? Inde, zilipo! Yesu anapereka chitsanzo chosonyeza mmene ana ayenera kumvera makolo awo. Iye anati: “Monga anandiphunzitsa Atate, ndilankhula izi.” Anapitiriza kuti: “Ndichita Ine zimene zim’kondweretsa Iye nthawi zonse.” (Yohane 8:28, 29) Yesu anali womvera kwa Atate wake wakumwamba, ndipo Baibulo limauza ana kuti azimvera makolo awo. (Aefeso 6:1-3) Ngakhale kuti Yesu anali mwana wangwiro, iye anamverabe makolo ake, Yosefe ndi Mariya, amene anali opanda ungwiro. Mosakayikira, kumvera kwa Yesu kunathandiza kuti aliyense m’banja mwawo akhale wosangalala.—Luka 2:4, 5, 51, 52.
18 Kodi pali zimene ana angaone kuti angatengere kwa Yesu ndi kukondweretsa nazo makolo awo? N’zoona kuti nthawi zina, ana angaone kuti kumvera makolo awo n’kovuta, koma n’zimene Mulungu amafuna kuti ana azichita. (Miyambo 1:8; 6:20) Nthawi zonse Yesu anali kumvera Atate wake wakumwamba, zivute zitani. Nthawi ina, pamene chinali chifuniro cha Mulungu kuti Yesu achite chinthu china chofunika kwambiri, Yesu anati: “Chotsani chikho ichi [kutanthauza, chinthu china chimene anafunikira kuchita] pa Ine.” Ngakhale atatero, Yesu anachitabe zimene Mulungu anafuna kuti achite, chifukwa anadziwa kuti Atate wake akudziwa zonse. (Luka 22:42) Mwa kuphunzira kukhala omvera, ana adzasangalatsa kwambiri makolo awo ndi Atate wawo wakumwamba.#—Miyambo 23:22-25.
19 Mdyerekezi anayesa Yesu, ndipo sitingakayikire kuti amayesanso ana kuti achite zoipa. (Mateyu 4:1-10) Satana Mdyerekezi amaloweranso kwa anzake a munthu, zimene zimakhala zovuta kwambiri kupirira. Ndiye chifukwa chake n’kofunika kwambiri kuti ana asamacheze ndi anthu ochita zoipa. (1 Akorinto 15:33) Dina, mwana wamkazi wa Yakobo, anali kucheza ndi anthu amene sanali kupembedza Yehova, ndipo zimenezi zinachititsa mavuto aakulu kwambiri. (Genesis 34:1, 2) Tangoganizani mmene banja lonse limakhalira lachisoni ngati wina m’banjamo wachita chiwerewere.—Miyambo 17:21, 25.
CHINSINSI CHOPEZERA CHISANGALALO M’BANJA
20 Mavuto a m’banja savuta kwenikweni kuthana nawo pamene onse m’banjamo atsatira malangizo a m’Baibulo. Ndipo kutsatira malangizo amenewa ndicho chinsinsi chopezera chisangalalo m’banja. Motero, amuna inu kondani akazi anu, ndipo asamalireni mmene Yesu amasamalirira mpingo wake. Akazi, gonjerani amuna anu amene ndi mutu wanu, ndipo tsatirani chitsanzo cha mkazi wabwino uja, wonenedwa pa Miyambo 31:10-31. Makolo, phunzitsani ana anu. (Miyambo 22:6) Atate inu, khalani ‘woweruza bwino nyumba yanu.’ (1 Timoteo 3:4, 5; 5:8) Ndipo ananu, mverani makolo anu. (Akolose 3:20) Palibe wangwiro m’banja, popeza aliyense amalakwa. Motero khalani wodzichepetsa, ndipo aliyense azipempha mnzake kum’khululukira.
21 Ndithudi, Baibulo lili ndi uphungu ndi malangizo ambiri ofunika kwabasi, okhudza moyo wa m’banja. Ndiponso, Baibulo limatiphunzitsa za dziko latsopano la Mulungu, ndi paradaiso wa pa dziko lapansi wodzala ndi anthu osangalala opembedza Yehova. (Chivumbulutso 21:3, 4) Kutsogoloku kulidi zinthu zosangalatsa zedi! Ngakhale tsopano lino, tingakhale ndi moyo wosangalala m’banja mwa kutsatira malangizo a Mulungu opezeka m’Mawu ake, Baibulo.
ZIMENE BAIBULO LIMAPHUNZITSA
- Amuna ayenera kukonda akazi awo monga matupi a iwo eni.—Aefeso 5:25-29.
- Akazi ayenera kukonda banja lawo ndi kulemekeza amuna awo.—Tito 2:4, 5.
- Makolo afunikira kukonda, kuphunzitsa ndi kuteteza ana awo.—Deuteronomo 6:4-9.
- Ana azimvera makolo awo.—Aefeso 6:1-3.
* Mungapeze mfundo zokuthandizani kuteteza ana, pa mutu 32 m’buku lakuti, Phunzirani kwa Mphunzitsi Waluso, lolembedwa ndi Mboni za Yehova.
# Pokhapokha ngati kholo likufuna kuti mwana aphwanye lamulo la Mulungu m’pamene zingakhale zoyenera kuti mwanayo asamvere.—Machitidwe 5:29.
Mafunso a Nkhaniyi
1. Kodi chinsinsi chokhalira ndi moyo wosangalala m’banja n’chiyani?
2. Kuti tikhale ndi banja losangalala, zimadalira kuzindikira chiyani?
3. Kodi Baibulo limafotokoza chiyani za chiyambi cha mabanja a anthu, ndipo tikudziwa bwanji kuti zimene limanena n’zoona?
4. (a) Kodi aliyense m’banja angathandize motani kuti banjalo likhale losangalala? (b) N’chifukwa chiyani kuphunzira za moyo wa Yesu kuli kofunika kwambiri kuti banja likhale losangalala?
5, 6. (a) Kodi mmene Yesu amasamalira mpingo zikupereka bwanji chitsanzo kwa amuna okwatira? (b) Kodi tiyenera kutani kuti machimo athu azikhululukidwa?
7. N’chiyani chimene Yesu anali kukumbukira, ndipo zikupereka chitsanzo chotani kwa amuna okwatira?
8. (a) N’chifukwa chiyani mwamuna “wokonda mkazi wa iye yekha, adzikonda yekha”? (b) Kodi kukhala “thupi limodzi” kumatanthauza kuti mwamuna ndi mkazi wake azikhala motani?
9. Kodi pa Afilipi 1:8 patchulidwa khalidwe liti limene Yesu anali nalo, ndipo n’chifukwa chiyani amuna ayenera kusonyeza khalidwe limeneli kwa akazi awo?
10. Kodi Yesu amapereka motani chitsanzo kwa akazi okwatiwa?
11. Kodi mkazi azimuona motani mwamuna wake, ndipo khalidwe lakelo lingakhale ndi zotsatira zotani?
12. N’chifukwa chiyani si kulakwa mkazi kulankhulapo maganizo ake mwaulemu?
13. (a) Kodi lemba la Tito 2:4, 5 limalimbikitsa akazi okwatiwa kuchita chiyani? (b) Kodi Baibulo limati chiyani za kupatukana ndi kusudzulana?
14. Kodi Yesu anali kukhala nawo motani ana, ndipo ana amafuna chiyani kwa makolo awo?
15. Kodi makolo angachite chiyani kuti ateteze ana awo?
16. Kodi makolo angaphunzirepo chiyani poona mmene Yesu anachitira ndi zolakwa za ophunzira ake?
17. Kodi Yesu anapereka motani chitsanzo chabwino koposa kwa ana?
18. N’chifukwa chiyani Yesu anali kumvera Atate wake wakumwamba nthawi zonse, ndipo ndani amasangalala ana akamamvera makolo awo lerolino?
19. (a) Kodi Satana amawayesa bwanji ana? (b) Kodi khalidwe loipa la ana limawakhudza motani makolo?
20. Kuti mukhale ndi moyo wosangalala m’banja, kodi aliyense m’banjamo ayenera kuchita chiyani?
21. Kodi kutsogoloku kuli zosangalatsa zotani, ndipo tingachite chiyani kuti banja lathu likhale ndi moyo wosangalala tsopano lino?


text:
Sponsers
Choti Choti Khushiyan Today Episode,Choti Choti Khushiyan Episode 118,Choti Choti Khushiyan Episode 118 Online,Choti Choti Khushiyan Episode 118 By GeoTv,Choti Choti Khushiyan Episode 118 Full,Geo Tv Drama Choti Choti Khushiyan Episode 118,Choti Choti Khushiyan Episode 118 in High Quailty,Choti Choti Khushiyan Episode 118 on Dailymotion,Geo Tv Choti Choti Khushiyan Episode 118.
Dailymotion Videos
Choti Choti Khushiyan Episode 118.
Choti Choti Khushiyan Episode 118 Live.
Choti Choti Khushiyan Episode 118 Online.
Choti Choti Khushiyan Episode 118 By Geo Tv
Choti Choti Khushiyan Episode 118 in High Quailty.
Sponsers


text:
‘Kubazira’ woyamba mabere
Zikhulupiriro ndi miyambo ina koma kuondetsa. Ku Nsanje akuti mtsikana akangotukwana akulu (akangomera mabere) ‘amamubazira’ kuti asakumane ndi zokhoma mpaka atakalowa m’banja akadzavinidwa.Pochita mwambowu ati muyenera muphike kansima, ndiwo zake nyemba ndipo patsikulo makolo m’nyumbamo agonane nthawiyi isadakwane.Zimatani?BOBBY KABANGO akucheza ndi Harry Ngalu.
Tidziwane wawa…
Ndine mfumu ya Chitonga, ndine nyakwawa ndipo ndimadziwika ndi dzina loti Ngalu, muno ndi mwa T/A Ngabu m’boma la Chikwawa.
Atonga mukupezeka bwanji kuno?
Tidathawa nkhondo ya Angoni kalekale nafenso tisanabadwe koma makolowo amatiuza zimenezi.Atonga tilipo ambiri kuno kuchokera ku Nkhata Bay.
Ndiye anthu obwera mpaka kutenga ufumu?
Tidafikatu kale muno ena asadafike, tili ndi malo athu motinso timagawa malo ena kwa anthu.
Mwambo ‘wobazira’ mwana ndi wa Chitonga?
Atonga mwambowu amapanganso komabe umasiyana ndi womwe kuno Asena amapangira.Apapa ndikufotokozerani momwe Asena amachitira chifukwa za Atonga ndidaiwala.
‘Kubazira’ mwana kukutanthauzanji?
Mawu oti ‘kubazira’ ndi a chilankhulo cha Chisena. M’Chichewa chothyakuka bwino kumatanthauza kumulanga mwana kuti asamale mayendedwe ake komanso kulangaku ndi
kwapaderadera kosiyana ndi komwe amakalangidwa kutsimba. Uku ndi kulanga kwa kuchipinda.
Kulanga kwa kuchipinda? Mutanthauza chiyani?
Pamene mwana watha msinkhu amapita kuchinamwali komwe amakamulanga pomulankhula pamene tikamakamba za ‘kubazira’ ndiye kuti sitimatangwanika ndi kulankhula koma kumukonza.
Kumukonza bwanji?
Kumukonza kuti asamale ndi amuna chifukwa ngati timabere tayamba kutukuza timaitana amuna.Apa amakhala ngati watukwana amuna kusonyeza kuti atha kucheza ndi mwamuna aliyense chifukwa chokopa amuna chaoneka paiye. Timachenjera ndi zimenezi n’chifukwa pakubwera nkhani ‘yobazira’.
Chimachitika n’chiyani pobazirapo?
Chimachitika nchakuti, tsiku lomwe mwaganiza kuti mumubazire lisadakwane, phikani nyemba.Zikapsa musathire mchere, mungophula basi. Apatu mtsikanayu amakhala ali m’kanyumba komwe amagona. Ndiye mbandakucha mukhale makolonu mugonane ndipo mukamaliza mayiwo akathire mchere m’ndiwomo.Apa mutha kumuitana mwanayo kuti
mwambo uyambike.
Ndiye zimatani mwana uja akabwera?
Timamulankhula kaye kungomuchenjeza kuti asamale chifukwa msinkhu wafikawo watukwana akulu, ndiye ngati sasamala apezeka kuti ena amuchimwitsa. Tikamaliza timamupatsa nsima ija kuti adye.Ife timakhala tili pambalipo kuona.Nsimayotu sikhala yambiri, pang’ono basi.
Mukatere mwamaliza?
Apatu zatha, mwambowu umakhala wa kanthawi kochepa koma wofunika.
Kodi nsimayo angathe kuitanira anzake?
Iyayi, asayerekeze zimenezo.Iyitu si nsima wamba ndiye asaitanire anzake.Moti n’chifukwa pamene akudya sitimusiya kuti akhale yekha.
Kodi mungagonanebe ngati mayi a mwana ali kolakwika?
Kolakwika monga kumwezi?Kapena atangobereka kumene?Mwambo umathekabe chifukwa umatha kuwauza anzako amene banja lawo lili bwinobwino kuti achite mwambowo kupangira mwana wako.Zimathekanso kupemphana motero.
Kodi mwambowu ndi wofunika?
Kwambiri, inu zonse ndafotokozazi simukuona kufunika kwake?Ndiye muli ndi vutotu.
Ndikungoona ngati ndi zachibwana zenizeni.
Musanyoze mwambo wa anzanu. Izi ndi zenizeni.
-
Pingback: ‘Kubazira’ woyamba mabere
« Akufuna T/A Chekucheku achoke Will ‘political’ artists save art? »


text:
NTHIMIZIRO
Kodi Mbani Mikele, Arkanju?
CAKUCITWA cauzimu cinacemerwa Mikele nkhabe longwa kazinji m’Biblya. Mbwenye, iye akalongwa, asalongwa mbali m’basa. M’bukhu ya Danyele, Mikele akucita nkhondo na aanju akuipa; m’tsamba ya Yuda, iye ali kukanana na Sathani; na m’Apokalipse, iye akucita nkhondo na Dyabo na mademonyo ace. M’kutsidzikiza utongi wa Yahova na kumenyana na anyamalwa a Mulungu, Mikele asakhala mwakubverana na mabvekero a dzina yace—“Mbani Wakulandana na Mulungu?” Kodi mbani mphapo Mikele?
M’midzidzi inango, anthu asadziwika na madzina mazinji. Mwacitsanzo, kholo Yakobo asadziwikambo ninga Israele, na mpostolo Pedro, asadziwikambo ninga Simau. (Genesi 49:1, 2; Mateo 10:2) M’njira ibodzibodzi, Biblya isapangiza kuti Mikele ndi dzina inango ya Yezu Kristu, mbasati na mbadamala kukhala pa dziko yapantsi. Tendeni tione mathangwi a Malemba anatifikisa pa nyerezero ineyi.
Arkanju. Mafala a Mulungu asacemera Mikele “Arkanju.” (Yuda 9) Fala ineyi isabveka “anju wankulu.” Fala yakuti “arkanju” isagumanika m’Biblya mbilonga munthu mbodzi basi tayu anthu azinji. Pyenepi pisapangiza kuti pana anju mbodzi basi wakuti ndi arkanju. Natenepa, Yezu asaphatanizwa na ciimiriro ca arkanju. Thangwi ya Mbuya Yezu Kristu wakulamuswa muli akufa, 1 Atesalonika 4:16 asalonga: “Mbuya anadzatchitha kubuluka kudzulu chingaoneka [chidzindikiro] chinabvekesa anju wankulu na mafala ache.” Natenepa fala ya Yezu isalongwa ninga kukhala ya arkanju. Lemba iyi isapangiza kuti Yezu ene ndi arkanju Mikele.
Ntsogoleri wa anyankhondo. Biblya isalonga kuti “Mikele na aanju ache achita nkhondo na nyangumi…na aanju ache.” (Apokalipse 12:7) Natenepa, Mikele ndi Ntsogoleri wa anyankhondo aanju akukhulupirika. Apokalipse asalongambo Yezu ninga Ntsogoleri wa anyankhondo aanju akukhulupirika. (Apokalipse 19:14-16) Na mpostolo Paulu amulonga pakweca “Mbuya Yezu” na “aanju a mphambvu.” (2 Atesalonika 1:7; Mateo 16:27; 24:31; 1 Pedro 3:22) Natenepa Biblya isalonga pya Mikele na “aanju ache” na Yezu na “aanju ache.” (Mateo 13:41) Nakuti nkhabe khundu m’Mafala a Mulungu inalonga kuti pana misoka miwiri ya anyankhondo aanju akukhulupirika kudzulu—ubodzi wakutsogolerwa na Mikele na unango wakutsogolerwa na Yezu—pyathema kuona kuti Mikele si unango tayu kusiyapo Yezu Kristu m’basa yace yakudzulu.*
* Mphangwa zinango zinapangiza kuti dzina yakuti Mikele isaphatisirwa kwa Mwana wa Mulungu zisagumanika m’Volume 2, matsamba 828-9, a Estudo Perspicaz das Escrituras na Raciocínios à Base das Escrituras, tsamba 219, akubuluswa na Mboni za Yahova.


text:
Za pasipoti ya Gaba sizikumveka
Sabatayi yakhala yomvetsa mutu ndi nkhani ya Gabadihno Mhango.
Zachitika m’sabatayi aganyu zatiwawa ndipo tikufuna bungwe la FAM komanso timu ya Big Bullets afotokoze bwino za zaka za Gaba.
Sitikumvetsa zomwe lero FAM ikunena. Kuyambira chaka chatha mpaka lero zakhala zikumveka kuti matimu akunja agwa m’chikondi ndi Gaba. Aliyense amadziwa kuti zikapsa Gaba anyamuka m’dziko muno. Tsono panthawiyi Fam idali kuti?
Mwina Bullets imadziwa malamulo ake komabe monga FAM ndi manthu wa mpira m’dziko muno timaganiza kuti amulangiza Gaba kuti adikire kaye polingalira zaka zake. Nanga FAM siimatero bwanji?
Lero zonse zatheka, Gaba wapeza potentha ndiye mukubwera ndi malamulo? Bwanji osathandizana monga tonse Amalawi? Apatu zachitika ngati Gaba si wa m’dziko muno, chifukwa akadakhala m’Malawi bwezi titamuthandiza pamene matimu akunja akhala akukhetsa dovu ndi iye.
Gaba wakhala akusewera Flames, kodi panthawiyi FAM imavomereza bwanji kuseweretsa mwana wa zaka 16? Kodi timu ya Celtic yomwe yamulemba Gaba siimadziwanso zaka zake?
Nanga zidakhala bwanji kuti mpakapasipoti yake ipindidwe? Takhala tikumva Gaba akulankhula yekha kuti ali ndi zaka 20.
Izitu zikusonyeza kuti alipo wina amamuuza kuti adzibisa zaka za m’pasipotimo. Tsono ngati vuto lili pasipoti, bwanji amene adamuuza kuti apinde zaka apeze njira yokonzera vutoli?
Gaba adziwe kuti mwamuna sachepa, wafikapa akudziwa chabwino ndi choipa kotero sakuyenera kulola chilichonse. Zotere zitha kusokoneza tsogolo lake.
« OPC squeezes Parliament Likhubula Youth organisation opens centre »